16. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΑΣ Αριθ. Δ. 7649 της 21/28 Ιουλ. 1966 (ΦΕΚ Β΄ 496) Περί των προϋποθέσεων εισαγωγής μερών και εξαρτημάτων μηχανημάτων κλπ. Έχοντες υπ’ όψιν τας διατάξεις της παρ. 1 του άρθρ. 2 του Ν.Δ. 4418/64, «περί διαρρυθμίσεως κλάσεών τινων του τελωνειακού δασμολογίου εισαγωγής, συμπληρώσεως του Νόμ. 4056 «περί επιβολής δασμών αντιντάμπιγκ κλπ.» καί τινων άλλων διατάξεων, αποφασίζομεν: Άρθρ.1.-Δια την παράδοσιν υπό των Τελωνειακών Αρχών, μερών και εξαρτημάτων μηχανημάτων και συσκευών ετοίμων και ημικατειργασμένων, μη παραγομένων εν Ελλάδι, εις τας εισαγούσας ταύτα απ’ ευθείας ανεγνωρισμένας βιομηχανίας, δια την εκ τούτων κατασκευήν μηχανημάτων ή συσκευών, επί τη καταβολή του δασμού του ισχύοντος δια τα εις α ενσωματούνται έτοιμα είδη, εφ’ όσον ο δασμός ούτος είναι κατώτερος του δια τα μέρη και εξαρτήματα ταύτα προβλεπομένου, δέον να συντρέχωσιν αι ακόλουθοι προϋποθέσεις: α)Να κατατίθηται εφ’ άπαξ υπό της εισαγούσης Βιομηχανίας εις την αρμοδίαν Τελωνειακήν Αρχήν, πιστοποιητικόν του Υπουργείου Βιομηχανίας, εμφαίνον ότι αύτη τυγχάνει ανεγνωρισμένη βιομηχανία κατασκευής μηχανημάτων ή συσκευών, το είδος των υπ’ αυτής κατασκευαζομένων μηχανημάτων ή συσκευών, τα αναγκαιούντα δια την κατασκευήν αυτών μέρη και εξαρτήματα άτινα εισάγονται εκ του εξωτερικού ως και ότι τα μέρη και εξαρτήματα ταύτα δεν παράγονται υπό της εγχωρίου παραγωγής. Το πιστοποιητικόν τούτου εκδίδεται υπό του Υπουργείου Βιομηχανίας επί τη υποβολή σχετικής αιτήσεως υπό της ενδιαφερομένης Βιομηχανίας, διαλαμβανούσης τα ανωτέρω στοιχεία και τη προηγουμένη επαληθεύσει τούτων δι’ επιτοπίου μεταβάσεως οργάνου του Υπουργείου τούτου εις το εργοστάσιον της αιτούσης. β)Να παρέχηται υπό της εισαγούσης Βιομηχανίας, προσωπική εγγύησις τρίτου, καλύπτουσα την σχετικήν διαφοράν δασμών και λοιπών φόρων, μεταξύ των τοιούτων των ισχυόντων δια τα εις α ενσωματούνται έτοιμα είδη αφ’ ενός και αφ’ ετέρου, των δασμών και λοιπών φόρων των ισχυόντων δια τα μέρη και εξαρτήματα τα προοριζόμενα δι’ ετέρας χρήσεις. γ)Να κατατίθηται υπό της εισαγούσης Βιομηχανίας  υπεύθυνος δήλωσις περί του ότι τα παραλαμβανόμενα βάσει της παρούσης αποφάσεως μέρη και εξαρτήματα, θέλουσι χρησιμοποιηθή αποκλειστικώς υπό της ιδίας δια την κατασκευήν εκ τούτων μηχανημάτων ή συσκευών, συμφώνως προς τους δια της  αποφάσεως ταύτης καθοριζομένους όρους, αποκλειομένης πάσης εις ετέραν χρήσιν διαθέσεως αυτών, άνευ προηγουμένης αδείας της τελωνειακής Αρχής και καταβολής της σχετικής διαφοράς δασμών. Ομοίως θα δηλώται ο τόπος εναποθηκεύσεως των εν λόγω μερών και εξαρτημάτων μέχρι της χρησιμοποιήσεώς των, απαγορευομένης της εκείθεν και εις έτερον μέρος, πλην του εργοστασίου της εισαγούσης Βιομηχανίας, μεταφοράς των, άνευ προηγουμένης αδείας της Τελωνειακής Αρχής. Επίσης απαγορεύεται η ανάμιξις των εν λόγω μερών και εξαρτημάτων με έτερα τοιαύτα, δι’ α έχουσι καταβληθή οι υπό του δασμολογίου προβλεπόμενοι δια ταύτα δασμοί και λοιποί φόροι δια την εις ετέρας χρήσεις χρησιμοποίησίν των. δ)Να έχη διαπιστωθή υπό της δια του επομένου άρθρ. 2 οριζομένης Επιτροπής, η αναλογία ενσωματώσεως (αριθμητική ή ποσοστιαία) εκάστου εκ των εν τω ως άνω εγγράφω του Υπουργ. Βιομηχανίας, περί ου η παρ. α΄ του παρόντος άρθρου, αναφερομένων μερών και εξαρτημάτων άτινα δέον να χρησιμοποιηθώσιν υπό της αιτούσης Βιομηχανίας και άτινα δεν παράγονται εν Ελλάδι, εν σχέσει προς τα υπό της Βιομηχανίας ταύτης παραγόμενα μηχανήματα ή συσκευάς. Ακολούθως δε και επί τη βάσει της ανωτέρω αναλογίας, να έχη καθορισθή υπό της αυτής Επιτροπής, η αναγκαιούσα ποσότης μερών και εξαρτημάτων δια την επί έν εξάμηνον λειτουργείαν του εργοστασίου. Η κατά εξάμηνον εισαγομένη ποσότης των ως άνω μερών και εξαρτημάτων, βάσει των διατάξεων της παρούσης, δεν δύναται να υπερβαίνη την ούτω καθοριζομένην. Τυχόν αβιομηχανοποίητον υπόλοιπον των παραληφθέντων κατά την διάρκειαν του προηγουμένου εξαμήνου μερών και εξαρτημάτων, λαμβάνεται υπ’ όψιν προς συμπλήρωσιν του καθορισθέντος ορίου δια το υπόλοιπον εξάμηνον. Άρθρ.2.Η επί τη βάσει του εδάφ. δ΄ του προηγουμένου άρθρου δυναμικότης, καθορίζεται κατόπιν επιτοπίου ερεύνης και ελέγχου της παραγωγικότητος του εργοστασίου, παρ’ επιτροπής αποτελουμένης εξ ενός Τελωνειακού Ελεγκτού, οριζομένου υπό του Προϊσταμένου του αρμοδίου Τελωνείου, ενός Χημικού του αρμοδίου Παραρτήματος του Γενικού Χημείου του Κράτους οριζομένου υπό του Δ/ντού του Παραρτήματος τούτου και ενός Επιθεωρητού ή Επόπτου του Υπουργ. Βιομηχανίας οριζομένου υπό της Δ/νσεως Βιομηχανίας του Υπουργείου τούτου, ήτις συντάσσει προς τούτο σχετικήν έκθεσιν, υποβαλλομένην εις την αρμοδίαν Τελωνειακήν Αρχήν. Η Επιτροπή αύτη, συγκαλείται και συγκροτείται κατόπιν αιτήσεως της ενδιαφερομένης (Μετά την σελ. 458,06(β) Σελ. 458,07 291-155 Ατέλειες υπέρ της βιομηχανίας 30.Ζ.θ.16 Βιομηχανίας, μερίμνη της οικείας Τελωνειακής Αρχής, δια της οποίας μέλλει να πραγματοποιηθή η εισαγωγή των περί ων η παρούσα μερών και εξαρτημάτων. Εν περιπτώσει αυξήσεως της παραγωγικότητος του εργοστασίου τηρείται η αυτή ως άνω διαδικασία προς διαπίστωσιν της τοιαύτης αυξήσεως. Άρθρ.3.-Αι κατά τα ανωτέρω δικαιούμεναι βιομηχανίαι να εισάγωσι μέρη και εξαρτήματα δια την εκ τούτων κατασκευήν μηχανημάτων ή συσκευών υποχρεούνται: 1.Να τηρώσι βιβλίον ηριθμημένον κατά σελίδα μονογεγραμμένον εις έκαστον φύλλον, υπό της αρμοδίας Τελωνειακής Αρχής και φέρον εις την τελευταίαν σελίδα αυτού πράξιν της αυτής Τελωνειακής Αρχής, μνημονεύουσα τον αριθμόν των σελίδων και τον σκοπόν της χρησιμοποιήσεώς του, εν ω δέον να εγγράφωσιν ανελλιπώς και άνευ διακοπών ή διαγραφών και ξεσμάτων. α)Τας εκάστοτε εισαγομένας δυνάμει της παρούσης ποσότητας, καθ’ έκαστον είδος μερών και εξαρτημάτων, μετά του αριθμού και της χρονολογίας των διασαφήσεων εισαγωγής δυνάμει των οποίων παρελήφθησαν ταύτα. β)Τας εκ τούτων χρησιμοποιηθείσας εκάστοτε ποσότητας, ως και εξ αυτών παραχθέντα είδη (μηχανήματα ή συσκευάς). γ)Τα εκάστοτε διατιθέμενα προς τρίτους έτοιμα είδη (μηχανήματα ή συσκευάς) μετά του αριθμού και χρονολογίας εκδόσεως του σχετικού τιμολογίου. δ)Πάσαν άλλην λεπτομέρειαν την οποίαν ήθελε καθορίσει η Τελωνειακή Αρχή προς επίτευξιν του σκοπουμένου ελέγχου. 2.Όπως εντός μηνός από της λήξεως εκάστου εξαμήνου εκάστου έτους, συντάσσωσι και υποβάλλωσιν εις το αρμόδιον Τελωνείον Εισαγωγής κατάστασιν εξηγμένην εκ του παρ’ αυταίς, κατά τ’ ανωτέρω τηρουμένου βιβλίου, εμφαίνουσαν την κατά το λήξαν εξάμηνον κίνησιν του εργοστασίου των, συμφώνως προς τα στοιχεία των εδαφ.α, β, γ και δ της προηγουμένης παραγράφου ως και το κατά την λήξιν του εξαμήνου υπάρχον υπόλοιπον των μερών και εξαρτημάτων. 3.Ομοία ως άνω κατάστασις συντάσσεται και υποβάλλεται και κατά το ενδιάμεσον του εξαμήνου διάστημα, εάν το εργοστάσιον παύση λειτουργούν και δη εντός μηνός από της αναστολής των εργασιών του. Σελ. 458,08 291-156 Άρθρ.4.-1.Η Τελωνειακή Αρχή έχουσα υπ’ όψιν την κατά το προηγούμενον άρθρον υποβαλλομένην κατάστασιν ή εν περιπτώσει μη υποβολής τοιαύτης, εξ ιδίας πρωτοβουλίας, προβαίνει βάσει των κατά το αυτό άρθρ. 3 τηρουμένων βιβλίων, εν συσχετίσει προς τα υπό της υπό κρίσιν βιομηχανίας, τηρούμενα λογιστικά βιβλία, εις τον έλεγχον της καθ’ έκαστον εξάμηνον κινήσεως του εργοστασίου. 2.Ο έλεγχος ούτος ενεργείται υπό του διευθύνοντος το Τελωνείον ή του παρ’ αυτού ορισθησομένου Επόπτου ή Ελεγκτού και ενός Επιθεωρητού ή Επόπτου Βιομηχανίας οριζομένου υπό του Υπουργείου Βιομηχανίας. Όμοιον έλεγχον δύναται η Τελωνειακή Αρχή να διενεργή κατά πάσαν περίπτωσιν, της βιομηχανίας υποχρεουμένης να αποδεικνύει αμέσως τα σχετικά και υπό της παρούσης προβλεπόμενα βιβλία, ως και την υπό την κατοχήν της μήπω βιομηχανοποιηθείσαν ποσότητα μερών και εξαρτημάτων. Εν περιπτώσει μη προσαγωγής των υπό της παρούσης καθοριζομένων στοιχείων, προς διενέργειαν υπό της Τελωνειακής Αρχής του προσήκοντος ελέγχου, άπασα η παραληφθείσα ποσότης των μερών και εξαρτημάτων επί τω δασμώ των εφ’ ων ενσωματούνται ετοίμων ειδών, λογίζεται ως διατεθείσα εις ετέραν χρήσιν άνευ προηγουμένης αδείας της Τελωνειακής Αρχής και καταβολής σχετικών τελών, εφαρμοζομένων εν προκειμένω των υπό των παρ. 4 και 5 του παρόντος άρθρου καθοριζομένων. 3.Οσάκις εκ του ελέγχου, ή καθ’ ο μέρος εξ αυτού διαπιστούται ότι βάσει της παρούσης παραληφθείσα ποσότης μερών και εξαρτημάτων διετέθη δι’ ην χρήσιν παρελήφθη, λύεται, δια πράξεως της Τελωνειακής Αρχής, ανάλογον μέρος της παρασχεθείσης εγγυήσεως. 30.Ζ.θ.16 Ατέλειες υπέρ της βιομηχανίας 4.Εάν εκ του διενεργηθέντος ελέγχου ήθελεν εξακριβωθή ότι παραληφθείσα ποσότης δεν κατέχεται υπό της Βιομηχανίας εις τον δηλωθέντα τόπον ή δεν διετέθη εν όλω ή εν μέρει δι’ ον σκοπόν παρελήφθη, η Τελωνειακή Αρχή, προσδιορίζει δια πράξεώς της την μη ανευρισκομένην εν τη κατοχή της ποσότητα ή την μη κατά τους όρους της παρούσης δικαιολογημένης τοιαύτην και προσκαλεί την ενδιαφερομένην εταιρείαν να καταβάλη την σχετικήν διαφοράν δασμών και λοιπών φόρων. Εν περιπτώσει μη καταβολής των δασμών τούτων εντός πενθημέρου από της προσκλήσεως, επιδιώκεται η κατά τον Νόμον περί εισπράξεως Δημοσίων Εσόδων είσπραξίς των, παρά τε της πρωτοφειλέτου Βιομηχανίας και του εγγυητού. 5.Ανεξαρτήτως της κατά την προηγουμένην παράγραφον καταβολής των ανηκόντων δασμών και λοιπών φόρων, επιφυλάσσεται και η κατά τας περί λαθρεμπορίας διατάξεις του Τελωνειακού Κώδικος δίωξις, οσάκις συντρέχει προς τούτο περίπτωσις. Άρθρ.5.-1.Η εισαγωγή των περί ων η παρούσα μερών και εξαρτημάτων επιτρέπεται δια του Τελωνείου εις την περιοχήν του οποίου κείται το εργοστάσιον του αιτούντος, εφ’ όσον τούτο έχει κατά τας κειμένας διατάξεις αρμοδιότητα προς τελωνισμόν τοιούτων ειδών, όπερ και τυγχάνει αρμόδιον δια την παρακολούθησιν και τον εν γένει έλεγχον της νομίμου διαθέσεως. 2.Κατ’ εξαίρεσιν, η εισαγωγή των περί ων πρόκειται μερών και εξαρτημάτων δύναται να ενεργήται δια του Τελωνείου εις ο κομίζονται ταύτα, εφ’ όσον τούτο έχει κατά τας κειμένας διατάξεις αρμοδιότητα προς τελωνισμόν τοιούτων ειδών, έστω και εάν το εργοστάσιον του εισαγωγέως κείται εκτός της περιοχής του Τελωνείου τούτου. Εις την περίπτωσιν ταύτην η παράδοσις των μερών και εξαρτημάτων και εν γένει Τελωνειακή παρακολούθησις τούτων ενεργείται κατά την ακόλουθον διαδικασίαν. α)Η κατατιθεμένη εις το Τελωνείον Εισαγωγής σχετική διασάφησις, διαβιβάζεται εις το Τελωνείον όπερ τυγχάνει αρμόδιον δια την διενέργειαν του κατά τας διατάξεις της παρούσης προβλεπομένου ελέγχου. β)Το Τελωνείον τούτο, επί τη βάσει των παρ’ αυτώ κατατιθεμένων στοιχείων (πιστοποιητικού Υπουργ. Βιομηχανίας και υπευθύνου δηλώσεως), προβαίνει εις την σύνταξιν πράξεως επί της εν λόγω διασαφήσεως δι’ ης βεβαιούται ότι η εισάγουσα βιομηχανία τυγχάνει δικαιούχος εισαγωγής μερών και εξαρτημάτων επί μειωμένω δασμώ ως και ότι τα δυνάμει της διασαφήσεως ταύτης εισαγόμενα μέρη και εξαρτήματα ευρίσκονται εντός των ορίων της δυναμικότητος της αιτούσης. γ)Το Τελωνείον εισαγωγής, άμα τη επαναφορά αυτών της εφ’ ης εγένετο η σχετική πράξις διασαφήσεως, παραδίδει τα περί ων η διασάφησις αύτη μέρη και εξαρτήματα επί τη λήψει αξιοχρέου προσωπικής εγγυήσεως, περί ης η παρ. β΄ του άρθρ. 1 της παρούσης, και γνωστοποιεί την ούτω γενομένην παράδοσιν προς το ανωτέρω αρμόδιον δια τον έλεγχον Τελωνείον δια την εκ μέρους του τελευταίου τούτου Τελωνείου περαιτέρω παρακολούθησιν της νομίμου διαθέσεως των μερών και εξαρτημάτων τούτων. δ)Η τακτοποίησις των εκκρεμούντων παραστατικών και η λύσις της λαμβανομένης κατά την παράδοσιν των περί ων πρόκειται μερών εξαρτημάτων εγγυήσεως, ενεργείται, κατόπιν ανακοινώσεως υπό του ενεργήσαντος τον σχετικόν έλεγχον Τελωνείου προς το Τελωνείον Εισαγωγής, του αποτελέσματος του ελέγχου τούτου, κατά τα ειδικώτερον υπό του άρθρ. 4 της παρούσης οριζόμενα. Η παρούσα δημοσιευθήτω δια της Εφημερίδος της Κυβερνήσεως. (Μετά την σελ. 458,08) Σελ. 458,09 291-157 Ατέλειες υπέρ της βιομηχανίας 30.Ζ.θ.16 30.Ζ.θ.16 Ατέλειες υπέρ της βιομηχανίας 